stanford-oval/wikipedia huggingface dataset:
บุญศักดิ์ พลสนะ
ประวัติ

เรือตรี บุญศักดิ์ พลสนะ เกิดวันที่ 22 กุมภาพันธ์ พ.ศ. 2525 ที่กรุงเทพมหานครเป็นบุตรของนายจิระศักดิ์และนางบุญชื่น พลสนะ เป็นบุตรคนที่สามและเป็นบุตรชายเพียงคนเดียวของครอบครัว มีพี่สาว 2 คน และน้องสาว 1 คนชื่อสลักจิต พลสนะ ชื่อเล่น มิ้ง ซึ่งเป็นนักแบดมินตันหญิงทีมชาติไทยเช่นกัน
บุญศักดิ์มีส่วนสูงอยู่ที่ 178 ซม. น้ำหนัก 70 กก. นักแบดมินตันที่ชื่นชอบ คือ สมพล คูเกษมกิจ ด้านการศึกษา บุญศักดิ์เข้าศึกษาระดับชั้นมัธยมต้นที่โรงเรียนสตรีวิทยา 2 และศึกษาต่อมัธยมปลาย (สายศิลป์) ที่ โรงเรียนสามเสนวิทยาลัย และอุดมศึกษาที่คณะนิติศาสตร์ มหาวิทยาลัยศรีปทุม จนจบ
บุญศักดิ์เริ่มเล่นแบดมินตันมาตั้งแต่วัยเด็ก ก่อนจะเริ่มฝึกฝนอย่างจริงจังเมื่ออายุประมาณ 9 ขวบ ด้วยการสนับสนุนเป็นอย่างดีจากคนในครอบครัวโดยเฉพาะอย่างยิ่ง นายจิระศักดิ์ พลสนะ พ่อของแมนมีความมุ่งหมายที่จะให้ลูกชายหัวแก้วหัวแหวนคนเดียวของเขาขึ้นเป็นมือ 1 ของโลกให้ได้ โดยมี ไตรรงค์ ลิ่มสกุล อดีตนักแบดมินตันทีมชาติไทยในสังกัดทีมเสนานิคม เฝ้าติวเข้มอย่างหนักหน่วง ฝึกซ้อมแบบซ้ำ ๆ จนเกิดความแน่นอน โดยมี สลักจิต พลสนะ ผู้เป็นน้องสาวเฝ้าติดตามและเดินในแนวทางเดียวกัน
จากจุดเริ่มต้นอีก 5 ปีต่อมา “ทนายอ็อด” จีระศักดิ์-บุญชื่น พลสนะ พ่อ-แม่ ของบุญศักดิ์ได้ส่งเขาไปฝึกซ้อมที่ประเทศจีนตามคำแนะนำของผู้ฝึกสอนที่สโมสรเสนานิคม เพื่อสานความฝันของเขาให้เป็นจริง บุญศักดิ์จึงพักการเรียนเพื่อไปฝึกทักษะแบดมินตันที่ประเทศจีน ขณะที่บุญศักดิ์อายุเพียง 14 ปี ทุกอย่างกำลังดำเนินไปได้ด้วยดี แต่อีก 2 ปีต่อมาพ่อของแมนและมิ้งก็ได้ถูกมะเร็งคร่าชีวิตไป ทำให้แมนต้องกลับมาประเทศไทยและมาแข่งขันที่บ้านเกิด
เมื่อบุญศักดิ์กลับมาฝึกซ้อมที่ประเทศไทยบุญศักดิ์ได้พัฒนาฝีมือขึ้นมาอย่างรวดเร็ว ถือเป็นนักแบดมินตันที่มีพรสวรรค์ เล่นได้ครบเครื่องทั้งเกมรุกและเกมรับ จนถูกเรียกติดทีมชาติครั้งแรกในซีเกมส์ ครั้งที่ 20 ที่ประเทศบรูไน และติดทีมชาติมาโดยตลอด โดยผลงานที่สร้างชื่อ คือ ได้อันดับ 4 แบดมินตันชายเดี่ยวของการแข่งขันโอลิมปิกที่ประเทศกรีซ
20 มิถุนายน 2556 สหพันธ์แบดมินตันโลก (บีดับเบิลยูเอฟ) ประกาศการจัดอันดับนักแบดมินตันโลก บุญศักดิ์ พลสนะ ขึ้นจากอันดับ 5 ไปเป็นมือ 4 โลก ในประเภทชายเดี่ยว
บุญศักดิ์เคยเป็นนักร้องภายใต้ชื่อวง ซีโอทู (C-O-TWO) ในปีพ.ศ. 2545 โดยออกอัลบั้มเพลง 1 ชุดคืออัลบั้ม "ซี-โอ-ทู ชัวร์"
ผลงาน > โอลิมปิก 2004

บุญศักดิ์ทำผลงานได้อย่างยอดเยี่ยมสามารถคว้าอันดับ 4 ได้ ในการแข่งขันโอลิมปิกฤดูร้อน 2004 ที่กรุงเอเธนส์ ประเทศกรีซ โดยแข่งขันกับนักแบดมินตันดังต่อไปนี้
รอบ 32 คนสุดท้าย: ชนะ คริส เดดนาม จากแอฟริกาใต้
รอบ 16 คนสุดท้าย: ชนะ ลีฮวนอิล จากเกาหลีใต้
รอบ 8 คนสุดท้าย: ชนะ โรนัล ซูซิโร่ จากสิงคโปร์
รอบรองชนะเลิศ: แพ้ ทาลฟิก ฮิดายัต จากอินโดนีเซีย
รอบชิงเหรียญทองแดง: แพ้ โซนี ดวี คุนโคโร จากอินโดนีเซีย
ผลงาน > โอลิมปิก 2008

บุญศักดิ์ พลสนะ นักตบลูกขนไก่ความหวังของไทย ตกรอบแรกในศึก โอลิมปิกฤดูร้อน 2008 ที่กรุงปักกิ่ง ประเทศจีน หลังจากถูก โซนี ดวี คุนโคโร คู่ปรับเก่าจาก อินโดนีเซีย โดยชนะไป 2 เกมติด ด้วยผลการแข่ง 21-16 และ 21-14
ผลงาน > 10 ผลงานเด่นประเภทชายเดี่ยว

เวิลด์กรังด์ปรีซ์โกลด์ ไทยแลนด์ โอเพ่น 2008
- รองชนะเลิศ
ซูเปอร์ซีรีส์ สิงคโปร์ โอเพ่น 2008
- รอบ 16 คนสุดท้าย
ชิงชนะเลิศแห่งเอเชีย 2008
- รอบก่อนรองชนะเลิศ
เวิลด์กรังด์ปรีซ์โกลด์ อินเดีย โอเพ่น 2008
- ชนะเลิศ
โธมัส คัพ 2008
- รอบสุดท้าย
ซูเปอร์ซีรีส์ ไชน่า โอเพ่น 2007
- รอบ 32 คน
ซูเปอร์ซีรีส์ ฝรั่งเศส โอเพ่น 2007
- รอบก่อนรองชนะเลิศ
ซูเปอร์ซีรีส์ แจแปน โอเพ่น, ไชนิสไทเป โอเพ่น 2007
- รอบ 16 คนสุดท้าย
ซูเปอร์ซีรีส์ ไชน่า (สนาม 1)
- รอบก่อนรองชนะเลิศ
โอลิมปิกครั้งที่ 3
- ครั้งแรก ซิดนี่ย์ ออสเตรเลีย 2000, เอเธนส์ กรีซ ปี 2004, ปักกิ่ง จีน ปี 2008
แบดมินตันชิงชนะเลิศแห่งประเทศไทย
- 13 สมัย 2000-2010, 2013, 2015
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บุญศักดิ์ พลสนะ
| ด ค ก ประเทศไทยในโอลิมปิกฤดูร้อน 2016 |
| --- | --- |
 2 เหรียญทอง  2 เหรียญเงิน  2 เหรียญทองแดง อันดับที่: 35 
ยิงธนู:  วิทยา ทำว่อง 
กรีฑา:  บุญถึง ศรีสังข์  เจน วงษ์วรโชติ  ณัฐธยาน์ ธนรณวัฒน์  สุเบญรัตน์ อินแสง 
แบดมินตัน:  บดินทร์ อิสสระ  บุญศักดิ์ พลสนะ  พรทิพย์ บูรณะประเสริฐสุข  พุธิตา สุภจิรกุล  รัชนก อินทนนท์  ทรัพย์สิรี แต้รัตนชัย  สาวิตรี อมิตรพ่าย 
มวยสากล:  อำนาจ รื่นเริง  ฉัตร์ชัย บุตรดี  เปี่ยมวิไล เล่าเปี่ยม  สายลม อาดี  วุฒิชัย มาสุข 
จักรยาน:  อะแมนดา คาร์  จุฑาธิป มณีพันธุ์ 
กอล์ฟ:  เอรียา จุฑานุกาล  กิรเดช อภิบาลรัตน์  พรอนงค์ เพชรล้ำ  ธงชัย ใจดี 
ยูโด:  คุณาธิป เยี่ยอ้น 
เรือพาย:  จารุวัฒน์ แสนสุข  พุทธรักษา นีกรี โรเดนเบิร์ก 
เรือใบ:  กมลวรรณ จันทร์ยิ้ม  กีรติ บัวลง  นัฐพงษ์ โพธิ์นพรัตน์  ศิริพร แก้วดวงงาม 
ยิงปืน:  อัฐพล เอื้ออารี  นภิศ ต่อตั้งพานิช  พิมพ์อร คล้ายสุบรรณ  สุธิยา จิวเฉลิมมิตร  ธันยพร พฤกษากร 
ว่ายน้ำ:  ณัฐฐานันท์ จันกระจ่าง  รดมยศ มาตเจือ 
เทเบิลเทนนิส:  นันทนา คำวงศ์  ภาดาศักดิ์ ตันวิริยะเวชกุล  สุธาสินี เสวตรบุตร 
เทควันโด:   พาณิภัค วงศ์พัฒนกิจ  พรรณนภา หาญสุจินต์   เทวินทร์ หาญปราบ 
เทนนิส:  สรรค์ชัย รติวัฒน์  สนฉัตร รติวัฒน์ 
ยกน้ำหนัก:  จตุภูมิ ชินวงศ์   พิมศิริ ศิริแก้ว  ศรัท สุ่มประดิษฐ   สินธุ์เพชร กรวยทอง  ศิริภุช กุลน้อย   โสภิตา ธนสาร   สุกัญญา ศรีสุราช  ไตรรัตน์ บุญสุข  วิทูรย์ มิ่งมูล 
ผู้เข้าแข่งขัน : 54 คนใน 15 ชนิดกีฬา ผู้ถือธง : รัชนก อินทนนท์
บุญศักดิ์ พลสนะ ในปี พ.ศ. 2556
มงกุฎดอกหญ้า

| มงกุฎดอกหญ้า |
| --- | --- |
ใบปิดละครโทรทัศน์
สร้างโดย: เดอะ วัน เอ็นเตอร์ไพรส์
เขียนโดย: บุตรรัตน์ บุตรพรหม
กำกับโดย: บรรเจิด พุทธโศภิษฐ์
แสดงนำ: ณัชพัณณ์ ปรมะเจริญโรจน์   พรสรวง รวยรื่น   ไผ่ พงศธร   ต่าย อรทัย
ผู้ประพันธ์ดนตรีแก่นเรื่อง: สลา คุณวุฒิ   ธีรพงษ์ ศักดิ์แก้ว
ดนตรีแก่นเรื่องเปิด: มงกุฎดอกหญ้า - ต่าย อรทัย
ดนตรีแก่นเรื่องปิด: ใจเคยถืกตั๋ว - ไผ่ พงศธร
จำนวนตอน: 45 ตอน   32 ตอน (รีรัน)
การผลิต
ผู้อำนวยการสร้าง: ถกลเกียรติ วีรวรรณ นิพนธ์ ผิวเณร
ความยาวตอน: 55 นาที   100 นาที (รีรัน)
ออกอากาศ
เครือข่าย: ช่องวัน Viu จีเอ็มเอ็ม 25 (รีรัน)
ออกอากาศ: 10 มีนาคม พ.ศ. 2563 – 26 พฤษภาคม พ.ศ. 2563   24 มีนาคม พ.ศ. 2564 – 6 พฤษภาคม พ.ศ. 2564 (รีรัน)
มงกุฎดอกหญ้า เป็นละครโทรทัศน์ไทยแนว ชีวประวัติ ดราม่าโรแมนติกสะท้อนสังคม เพลงแนวลูกทุ่ง ผลิตโดย เดอะ วัน เอ็นเตอร์ไพรส์ เขียนโดย บุตรรัตน์ บุตรพรม  นำแสดงโดย ณัชพัณณ์ ปรมะเจริญโรจน์ , พรสรวง รวยรื่น , ไผ่ พงศธร, ต่าย อรทัย ฯลฯ กำกับการแสดงโดย บรรเจิด พุทธโศภิษฐ์
ละครเรื่องนี้ใช้ภาษาอีสานในการดำเนินเรื่อง ออกฉายตอนแรก 10 มีนาคม พ.ศ. 2563 ทางช่องวัน โดยมีเรตติ้งตอนแรก 3.6 หรือมีคนดู 4 ล้านคน ฉากทุ่งนาในเรื่องถ่ายทำที่จังหวัดนครนายก ปทุมธานี
นักแสดง

| ละครโทรทัศน์> ตัวละคร | พ> ศ. 2563.นักแสดงหลัก |
| --- | --- |
พายุ วิชิตชัยรุ่งเรือง: ณัชพัณณ์ ปรมะเจริญโรจน์
ณัชชา นาบุญหลาย (แพรว): พรสรวง รวยรื่น
แดนดิน สินธ์ทวี / แดนดิน ถิ่นอีสาน (ดิน): ไผ่ พงศธร
ธิดาวัลย์ นาบุญหลาย / ธิดาวัลย์ จันทร์เพ็ญ (แพงขวัญ): ต่าย อรทัย
ตัวละคร: นักแสดงสมทบ
มนต์ชัย วิเศษศิลป์: ตรี ชัยณรงค์
กิ่งอ้อ เสียงสวรรค์: ข้าวทิพย์ ธิดาดิน
ลำเพลิน วงศกร
เบียร์ พร้อมพงษ์
ภูริช วิชิตชัยรุ่งเรือง (ภู): ณัฏฐ์ ทิวไผ่งาม
มินทรา วรางค์กิจรุ่งเรืองชัย (มิ้นท์): อริสรา ทองบริสุทธิ์
คุณสิรินทร์: อัฐมา ชีวนิชพันธ์
คุณนายรมณีย์ วิชิตชัยรุ่งเรือง: ณหทัย พิจิตรา
ธเนศ เจตน์ดำรง: เบญจพล เชยอรุณ
จิมมี่ (จิม): กรวิชญ์ สารสิน
อ่อนศรี นาบุญหลาย (แม่อ่อน): ปริศนา วงศ์ศิริ
พ่อสมัย นาบุญหลาย: เฉลิมพล มาลาคำ
สมหวัง เสียงสวรรค์ (พ่อใหญ่): หยอง ลูกหยี
ตั๊กแตน แดนสวรรค์: ตติยา สนสกุล
เชอร์รี่: พงศ์ณริลน์ ใหม่คามิ
ทวี: อภิเดช ดวนใหญ่
ตัวละคร: นักแสดงรับเชิญ
แพทย์หญิง ณัฐลี นาบุญหลาย (หมอลี): เวียง นฤมล
นุช (เลขาคุณนายรมณีย์): นวพร สุปิงคลัด
ผู้ประกาศข่าวเที่ยงช่องวัน: อติรุจ กิตติพัฒนะ
ผู้ประกาศข่าวเที่ยงช่องวัน: เอกรัฐ ตะเคียนนุช
ทนายสมชาย: ธัญชนก ตวงมุกดา
ตำรวจภูธรท่าอากาศสุวรรณภูมิ: สิริเวช เจริญชนม์
ปลัดสุพจน์: กรณ์พงษ์ กิจนิธิประมวล
หลวงพ่อ: ชเลศวร หาญชนะ
ตำรวจ: ณัฐ เต้ายวนผึ้ง
ตำรวจ: บุญส่ง เกิดตัด
ตำรวจ: พีระเดช เริงสำราญ
ตำรวจ: ชูชาติ ระดมพล
ตำรวจ: ปัณณพัฒน์ มณีวรรณ์
ตำรวจ: จตุเดช เกษมลาวัณย์
ตำรวจ: ณัฐพล มีสมาน
เจ๊หมอน: สุภาภรณ์ สร้อยพานิช
หมอโรงพยาบาลวิภาราม สมุทรสาคร: เอกตะวัน คุ้มชาติ
น้าดาวเรือง (ดาว): โมฬีวรรณ พันธรักษ์
ลุงชง: ชาลี อิ่มมาก
ป้าแม่ค้าในตลาดรมณีย์: ชลมารค ธ.เชียงทอง
ทนายความ: โอภาส สุทธิเพียร
ลูกน้องภูริช: วีรวุฒิ เข้มแข็ง
ลูกน้องภูริช: ณฐกร เรืองศรี
เจ๊ในสถานบันเทิงแสงจันทร์: วิตา ดีปลั่งพลอย
เจ้าของร้านอาหารอิสานบ้านเฮา: เกรียงไกร อุ่นแก้ว
พ่อค้าในตลาดรมณีย์: รชต สิงห์จันทร์
ภูผา วิชิตชัยรุ่งเรือง: อนุพงศ์ มีลอด
ชาวบ้าน: ภณิดา สุวรรณสะอาด
ชาวบ้าน: ณัฐชยาพร จันทร์อยู่สุข
ลูกน้องภูริช: ยุทธพงศ์ พรหมบุตร
หมอโรงพยาบาลบุญญาเวช: กฤตภาส จันทนะโพธิ
ทนายวันชัย: อมต บันเทิงเทพ
ปูจ๋าน: จตุพร หลักหาญ
นิดา: กมลทิพย์ ชามาน
บัว: ฮันนี่ แสง แซ่อึ้ง
ป้าบริเวณชายแดนไทยลาว: เข็มพร ศรศิริวงศ์
หมอโรงพยาบาลสิรินทร อุบลราชธานี: ชินธันย์ เธียรกิตติพงษ์
ผู้พันชาญ: ชัชฤทธิ์ วณิชย์พูลผล
ทนายภิภพ: ภิภพ กมลเกตุโสภณ
พิพิธภัณฑ์จิบลิ

| --- | --- |
三鷹の森ジブリ美術館
พิพิธภัณฑ์จิบลิที่เมืองมิตากะ

ก่อตั้ง: 1 ตุลาคม พ.ศ. 2544
ที่ตั้ง: 1-1-83 ชิโมเรนจากุ นครมิตากะ โตเกียว 181-0013
พิกัดภูมิศาสตร์: 35°41′46.44″N 139°34′13.55″E﻿ / ﻿35.6962333°N 139.5704306°E﻿ / 35.6962333; 139.5704306
เว็บไซต์: www.ghibli-museum.jp(ญี่ปุ่น)
พิพิธภัณฑ์จิบลิ (ญี่ปุ่น: 三鷹の森ジブリ美術館; โรมาจิ: Mitaka no Mori Jiburi Bijutsukan; ทับศัพท์: Mitaka Forest Ghibli Museum) เป็นพิพิธภัณฑ์ที่จัดแสดงผลงานจากอนิเมะของสตูดิโอจิบลิ ซึ่งก่อตั้งโดย ฮายาโอะ มิยาซากิ ตั้งอยู่ที่เมืองมิตากะ ในกรุงโตเกียว ประเทศญี่ปุ่น เริ่มเปิดให้เข้าชมตั้งแต่วันที่ 1 ตุลาคม พ.ศ. 2544
การจัดแสดง > งานแสดงประจำ

ชั้นหนึ่งเป็นงานแสดงประวัติและหลักการทางวิทยาศาสตร์ของอนิเมะ เช่นการแสดงที่ใช้หุ่นตัวละครของจิบลิที่มีท่าทางแตกต่างกันเล็กน้อย เรียงเป็นวงกลมบนโต๊ะที่หมุนได้ เมื่อโต๊ะหมุนในจังหวะที่สอดคล้องกับแสงกะพริบจะทำให้มองเห็นเป็นภาพเคลื่อนไหว บนชั้นสองมีห้องซึ่งตกแต่งเลียนแบบสตูดิโออนิเมะ มีภาพสเกตช์ สตอรี่บอร์ด อุปกรณ์ต่าง ๆ ที่ใช้ในการสร้างอนิเมะ และคำอธิบายขั้นตอนต่าง ๆ ในการสร้างภาพยนตร์อนิเมะ ตั้งแต่การสเกตช์ภาพ การสร้างสตอรี่บอร์ด คีย์เฟรม การลงสี ฯลฯ
การจัดแสดง > งานแสดงพิเศษ

พิพิธภัณฑ์จิบลิมีการแสดงอนิเมะทั้งของสตูดิโอจิบลิและอนิเมะจากที่อื่น
| ค> ศ. | การแสดง |
| --- | --- |
2009–2010: โปเนียว ธิดาสมุทรผจญภัย 
2008–2009: Petit Louvre 
2007–2008: โกลดิล็อกส์กับหมีสามตัว (ญี่ปุ่น: 3びきのくま; โรมาจิ: Sanbiki no kuma) อ้างอิงจากหนังสือภาพของ เลโอ ตอลสตอย  Panda! Go, Panda!, ผลงานของมิยาซากิและอิซะโอะ ทะกะฮะตะ ในปี 1972 ก่อนที่จะเป็นสตูดิโอจิบลิ
2006–2007: Aardman Studios โดยเน้นที่ผลงานเรื่อง วอลเลซและกรอมมิท
2005–2006: Heidi, Girl of the Alps
2004–2005: พิกซาร์แอนิเมชันสตูดิโอส์
2003–2004: ผลงานของ ยูริ นอร์สไตน์ อะนิเมเตอร์ชาวรัสเซีย
2002–2004: ลาพิวต้า พลิกตำนานเหนือเวหา และ Imaginary Flying Machines
2001–2002: สปีรีตอเวย์
การจัดแสดง > ภาพยนตร์สั้น

ในโรงภาพยนตร์ดาวเสาร์บนชั้นหนึ่งของพิพิธภัณฑ์ฉายภาพยนตร์สั้นของจิบลิหนึ่งเรื่องจากรายการดังต่อไปนี้
การเดินเล่นของโคะโระ (ญี่ปุ่น: コロの大さんぽ; โรมาจิ: Koro no dai-sampo)
แมงมุมน้ำมอมมอง (ญี่ปุ่น: 水グモもんもん; โรมาจิ: Mizugumo Monmon)
เมและรถเมล์แมว (ญี่ปุ่น: めいとこねこバス; โรมาจิ: Mei to Konekobasu)
วันที่ฉันเก็บดาว (ญี่ปุ่น: 星をかった日; โรมาจิ: Hoshi o Katta Hi)
ล่าปลาวาฬ (ญี่ปุ่น: くじらとり; โรมาจิ: Kujiratori)
หาที่พัก (ญี่ปุ่น: やどさがし; โรมาจิ: Yadosagashi)
ผู้เข้าชมพิพิธภัณฑ์สามารถชมภาพยนตร์สั้นได้เพียงครั้งเดียวต่อการเข้าพิพิธภัณฑ์หนึ่งครั้ง ภาพยนตร์จะเปลี่ยนไปตามกำหนดการของพิพิธภัณฑ์
แหล่งข้อมูลอื่น

เว็บไซต์ของ Ghibli Museum (ญี่ปุ่น)
ประเทศไทยใน พ.ศ. 2381

เหตุการณ์ที่เกิดขึ้นใน พ.ศ. 2381 (ค.ศ. 1838) ในประเทศไทย เป็นปีที่ 57 แห่งกรุงรัตนโกสินทร์ แห่งราชวงศ์จักรี และเป็นปีที่ 15 ในรัชสมัยพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1199 (1 มกราคม - 25 มีนาคม) และ 1200 (26 มีนาคม - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระพุทธเจ้าอยู่หัว
สมุหนายก: เจ้าพระยาบดินทรเดชา
สมุหพระกลาโหม: เจ้าพระยาพระคลัง
ผู้เกิด > พฤษภาคม

9 พฤษภาคม
หม่อมเจ้าพระธรรมุณหิศธาดา (สีขเรศ วุฑฺฒิสฺสโร) พระราชาคณะ (สิ้นชีพิตักษัย พ.ศ. 2450)
พระสัมพันธวงศ์เธอ พระองค์เจ้าพรรณราย พระมเหสีในรัชกาลที่ 4 (สิ้นพระชนม์ พ.ศ. 2457)
ผู้เกิด > กันยายน

6 กันยายน – กรมพระราชวังบวรวิไชยชาญ พระมหาอุปราชพระองค์ที่ 6 แห่งกรุงรัตนโกสินทร์ (ทิวงคต พ.ศ. 2428)
ผู้เกิด > ไม่ทราบวัน

ตนกูสุเบีย พระสนมในรัชกาลที่ 4 (สิ้นพระชนม์ พ.ศ. 2437)
เจ้าจอมมารดาสังวาลย์ พระสนมในรัชกาลที่ 4 (อนิจกรรม พ.ศ. 2456)
ผู้เสียชีวิต > กุมภาพันธ์

16 กุมภาพันธ์ – สมเด็จพระเจ้าบรมวงศ์เธอ เจ้าฟ้ากุณฑลทิพยวดี พระมเหสีในรัชกาลที่ 2 (ประสูติ พ.ศ. 2341)
ผู้เสียชีวิต > กรกฎาคม

23 กรกฎาคม – พระสุริยภักดี (สนิท บุนนาค) เจ้ากรมพระตำรวจ (เกิด พ.ศ. 2355)
ผู้เสียชีวิต > ไม่ทราบวัน

พระยาขัติยะ เจ้าผู้ครองนครลำปางพระองค์ที่ 7 (ประสูติ พ.ศ. 2315)
พระเจ้าบรมวงศ์เธอ พระองค์เจ้านุ่ม พระบรมวงศ์ (ประสูติ พ.ศ. 2326)
พระเจ้าบรมวงศ์เธอ พระองค์เจ้าธิดา พระบรมวงศ์ (ประสูติ พ.ศ. 2330)
เจ้าจอมอิ่ม พระสนมในรัชกาลที่ 3 (ไม่ทราบปีเกิด)
พระเจ้าบรมวงศ์เธอ พระองค์เจ้ากนกวรรณเลขา

| พระเจ้าบรมวงศ์เธอ พระองค์เจ้ากนกวรรณเลขา |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

ประสูติ: 21 ธันวาคม พ.ศ. 2400
สิ้นพระชนม์: 29 มิถุนายน พ.ศ. 2461 (60 ปี)
พระราชทานเพลิง: 10 เมษายน พ.ศ. 2463 พระเมรุ วัดเทพศิรินทราวาสราชวรวิหาร
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดาเที่ยง ในรัชกาลที่ 4
พระเจ้าบรมวงศ์เธอ พระองค์เจ้ากนกวรรณเลขา (21 ธันวาคม พ.ศ. 2400 – 29 มิถุนายน พ.ศ. 2461) พระราชธิดาพระองค์ที่ 36 ในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง
พระประวัติ

พระเจ้าบรมวงศ์เธอ พระองค์เจ้ากนกวรรณเลขา เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง เมื่อวันจันทร์ เดือนยี่ ขึ้น 6 ค่ำ นพศก จุลศักราช 1219 ตรงกับวันที่ 21 ธันวาคม พ.ศ. 2400 มีพระโสทรเชษฐาและพระโสทรภคินี ได้แก่ พระเจ้าบรมวงศ์เธอ กรมหลวงสมรรัตนศิริเชฐ, พระเจ้าบรมวงศ์เธอ พระองค์เจ้าเสวตรวรลาภ, พระเจ้าบรมวงศ์เธอ พระองค์เจ้าศรีนาคสวาดิ, พระเจ้าบรมวงศ์เธอ กรมหมื่นราชศักดิ์สโมสร, พระเจ้าบรมวงศ์เธอ พระองค์เจ้าหญิง(ไม่มีพระนาม), พระเจ้าบรมวงศ์เธอ กรมหมื่นพงษาดิศรมหิป, พระเจ้าบรมวงศ์เธอ พระองค์เจ้าแขไขดวง, พระเจ้าบรมวงศ์เธอ พระองค์เจ้าจรูญฤทธิเดช และพระเจ้าบรมวงศ์เธอ พระองค์เจ้าพวงสร้อยสอางค์
พระองค์มีศักดิ์เป็นพระญาติของสมเด็จพระเจ้าบรมวงศ์เธอ เจ้าฟ้ากุณฑลทิพยวดี โดยพระองค์สืบเชื้อสายมาจากนายจำปา ณ เวียงจันทน์ ซึ่งเป็นพระญาติของเจ้าจอมมารดาทองสุก ในรัชกาลที่ 1 พระราชธิดาของพระเจ้าอินทวงศ์แห่งเวียงจันทน์
พระเจ้าบรมวงศ์เธอ พระองค์เจ้ากนกวรรณเลขา สิ้นพระชนม์เมื่อวันเสาร์ เดือน 8 แรม 6 ค่ำ ปีมะเมีย สัมฤทธิศก จุลศักราช 1280 ตรงกับวันที่ 29 มิถุนายน พ.ศ. 2461 สิริพระชันษา 60 ปี พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินพระราชทานเพลิงพระศพ พระเจ้าบรมวงศ์เธอ พระองค์เจ้ากนกวรรณเลขา เมื่อวันที่ 10 เมษายน พุทธศักราช 2463 ณ พระเมรุ วัดเทพศิรินทราวาสราชวรวิหาร ในการนี้ทรงพระกรุณาโปรดเกล้าฯ พระราชทานพระโกศไม้สิบสอง พระกอบพระเกียรติยศ
พระอิสริยยศ

| ธรรมเนียมพระยศของ พระเจ้าบรมวงศ์เธอ พระองค์เจ้ากนกวรรณเลขา |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
21 ธันวาคม พ.ศ. 2400 — 11 พฤศจิกายน พ.ศ. 2411 : พระเจ้าลูกเธอ พระองค์เจ้ากนกวรรณเลขา
11 พฤศจิกายน พ.ศ. 2411 — 23 ตุลาคม พ.ศ. 2453 : พระเจ้าน้องนางเธอ พระองค์เจ้ากนกวรรณเลขา
23 ตุลาคม พ.ศ. 2453 — 29 มิถุนายน พ.ศ. 2461 : พระเจ้าบรมวงศ์เธอ พระองค์เจ้ากนกวรรณเลขา
พระอิสริยยศ > เครื่องราชอิสริยาภรณ์

พ.ศ. 2439 –  เหรียญจักรพรรดิมาลา (ร.จ.พ.)
มงกุฎ (แก้ความกำกวม)

มงกุฎ อาจจะหมายถึง
ความหมายทั่วไป

มงกุฎ (Crown) - สิ่งที่ใช้สวมศีรษะสำหรับผู้เป็นประมุขสูงสุดของประเทศหรือราชอาณาจักร เช่น มงกุฎอิมพีเรียลสเตท ของสหราชอาณาจักร
พระมหาพิชัยมงกุฎ - มงกุฎสำหรับพระมหากษัตริย์แห่งราชอาณาจักรไทย
พระอนุราชมงกุฎ - มงกุฎสำหรับสยามมกุฎราชกุมารแห่งราชอาณาจักรไทย
พระเกี้ยว  - ศิราภรณ์ประดับพระเกศาหรือพระเศียรของพระราชโอรสและพระราชธิดาของพระมหากษัตริย์ และเป็นพิจิตรเลขาประจำรัชกาลในพระบาทสมเด็จพระจุลจอมเกล้าเจ้าอยู่หัว
จุลมงกุฎ (Coronet) - สิ่งที่ใช้สวมศีรษะสำหรับผู้มีตำแหน่งรองจากประมุขสูงสุดของประเทศหรือราชอาณาจักร เช่น จุลมงกุฎเจ้าชายชาร์ลส์แห่งเวลส์
มงกุฎพระอัครมเหสี (Consort crown)
มงกุฎพระบรมราชาภิเษก (Coronation crown) - มงกุฎที่พระมหากษัตริย์ใช้ในพระราชพิธีบรมราชาภิเษก เช่น มงกุฎเซนต์เอ็ดเวิร์ด ของสหราชอาณาจักร
มงกุฎจักรพรรดิ (Imperial crown) - มงกุฎที่พระจักรพรรดิใช้ในพระราชพิธีบรมราชาภิเษก เช่น มงกุฎจักรพรรดิแห่งออสเตรีย (Imperial Crown of Austria)
มงกุฎพระราชพิธี (State crown) - มงกุฎที่พระมหากษัตริย์ใช้ในโอกาสต่างๆ ที่เป็นพิธีของราชอาณาจักรเช่นการใช้มงกุฎอิมพีเรียลสเตทของสมเด็จพระราชินีเอลิซาเบธที่ 2 ในการเปิดสมัยประชุมรัฐสภาประจำปีในสหราชอาณาจักร
มงกุฎหนาม (Crown of Thorns)  อุปกรณ์อย่างหนึ่งในทุกรกิริยาของพระเยซู ทำด้วยวงไม้ที่มีหนามและวางบนพระเศียรเพื่อเยาะเย้ยว่าทรงเป็น “พระเจ้าแผ่นดินของชาวยิว” ก่อนที่จะทรงถูกตรึงกางเขน
มงกุฎพระสันตะปาปา (Papal Tiara) - มงกุฎประจำตำแหน่งพระสันตะปาปาที่ปัจจุบันเลิกใช้ไปแล้ว
เครื่องราชกกุธภัณฑ์ (Crown Jewels) - เครื่องใช้ในพระราชพิธีของพระมหากษัตริย์เช่น เครื่องราชกกุธภัณฑ์แห่งสหราชอาณาจักร (Crown Jewels of the United Kingdom)
สถาบันพระมหากษัตริย์แห่งสหราชอาณาจักร (The Crown)
บุคคล

พระบาทสมเด็จพระจอมเกล้าเจ้าอยู่หัว
พระมหาพิชัยมงกุฎ
พัก แม็ง-วู

พัก แม็ง-วู (เกาหลี: 박맹우; อาร์อาร์: Bak Maeng-u; เกิดเมื่อวันที่ 6 ธันวาคม ค.ศ. 1951) เป็นนักการเมืองจากประเทศเกาหลีใต้ รู้จักกันในฐานะเป็นนายกเทศมนตรีมหานครอุลซัน ตั้งแต่ปี ค.ศ. 2002 จนถึงปี ค.ศ. 2014 เคยเป็นเลขาธิการพรรคเสรีนิยมเมื่อปี ค.ศ. 2017 ปัจจุบันสังกัดพรรคอนาคตเกาหลี
การศึกษา

ค.ศ. 1980: จบการศึกษาปริญญาตรี คณะรัฐศาสตร์ มหาวิทยาลัยกกมิน
ค.ศ. 2001: จบการศึกษาปริญญาโท คณะรัฐศาสตร์ มหาวิทยาลัยกวังนัม
ค.ศ. 2006: จบการศึกษาปริญญาเอก คณะรัฐศาสตร์ มหาวิทยาลัยด็อง-อุย
ดูเพิ่ม

สถานีย่อยการเมือง
แหล่งข้อมูลอื่น

Official home page[ลิงก์เสีย]  (ภาษาอังกฤษ)
Official home page  (ภาษาเกาหลี)
มหาวิหาร

มหาวิหาร หมายถึง วิหารหรือเทวสถานขนาดใหญ่
วัดสำคัญสมัยพุทธกาล เช่น วัดเวฬุวันมหาวิหาร วัดเชตวันมหาวิหาร
พระอารามหลวงบางแห่ง เช่น วัดพระเชตุพนวิมลมังคลารามราชวรมหาวิหาร
วัดมหาวิหาร พระอารามหลวงในประเทศศรีลังกา ที่พระเจ้าเทวานัมปิยติสสะโปรดให้สร้างขึ้น
อาสนวิหาร เช่น อาสนวิหารอัสสัมชัญ อาสนวิหารแม่พระบังเกิด บางนกแขวก
บาซิลิกา แบ่งเป็น 2 ประเภท คือ
มหาวิหารเอก มี 4 แห่ง ได้แก่ มหาวิหารนักบุญเปโตร มหาวิหารนักบุญยอห์น ลาเตรัน มหาวิหารนักบุญเปาโลนอกกำแพง และมหาวิหารซันตามาเรียมัจโจเร
มหาวิหารรอง เช่น มหาวิหารนักบุญฟรังซิสแห่งอัสซีซี มหาวิหารแซ็ง-เดอนี เป็นต้น
พระยานรินทรราชเสนี (พร้อม มิตรภักดี)

| เสวกเอก พันเอก พระยานรินทรราชเสนี |
| --- | --- |

เกิด: 22 มกราคม พ.ศ. 2415
เสียชีวิต: 7 กรกฎาคม พ.ศ. 2486 (71 ปี)
สาเหตุเสียชีวิต: อัมพาต
บิดามารดา: พระยามหานทีศรีบรรพตภูมิพิทักษ์ (จั่น มิตรภักดี) (บิดา) คุณหญิงเจิม มหานทีศรีบรรพตภูมิพิทักษ์ (มารดา)
เสวกเอก นายพันเอก พระยานรินทรราชเสนี (พร้อม มิตรภักดี) ปลัดทูลฉลองกรมพระกลาโหมคนที่ 3 ของกรุงรัตนโกสินทร์
สกุลมิตรภักดี

พันเอก พระยานรินทรราชเสนี (พร้อม มิตรภักดี) เป็นผู้เริ่มใช้นามสกุล "มิตรภักดี" ตามประวัติศาสตร์ ดังนี้ พระเจ้าบรมวงศ์เธอ กรมหลวงประจักษ์ศิลปาคม ทรงเป็นเจ้านายของพระยานรินทรราชเสนี (พร้อม มิตรภักดี) ต่อมาได้มีพระราชบัญญัติขนานนามสกุลในรัชกาลที่ 6 พระเจ้าบรมวงศ์เธอ กรมหลวงประจักษ์ศิลปาคม ก็ได้ประทานนามสกุลให้แก่พระยานรินทรราชเสนี (พร้อม มิตรภักดี) ว่า "มิตรภักดี" พระองค์ยังได้มีรับสั่งด้วยเหตุที่ประทานนามสกุล "มิตรภักดี" ว่า หลังจากพระบาทสมเด็จพระจอมเกล้าเจ้าอยู่หัวเสด็จเถลิงถวัลย์ราชสมบัติครองราชแล้ว ได้มีพระราชกระแสรับสั่งว่านายมิตรมหาดเล็กข้าหลวงเดิมนี้ เป็นผู้ที่จงรักภักดีต่อเรา จึงทรงพระกรุณาโปรดเกล้าฯ ให้ไปเป็น ผู้ว่าราชการ สำเร็จราชการ เมืองนครสวรรค์ มีบรรดาศักดิ์ราชทินนาม ว่า พระยาไกรเพชร รัตนสงคราม รามภักดี พิริยะพาหะ เหตุฉะนี้ พระเจ้าบรมวงศ์เธอ พระองค์เจ้าทองกองก้อนใหญ่ กรมหลวงประจักษ์ศิลปาคม จึงได้ถือเอาพระราชกระแสรับสั่งของพระบิดาอันเป็นศิริมงคลนี้ มาประทานเป็นนามสกุล ว่า "มิตรภักดี" ของตระกูลนี้สืบมา
ครอบครัว

พันเอก พระยานรินทรราชเสนี (พร้อม มิตรภักดี) มีภรรยา 4 คน ดังนี้
ภรรยาหลวงคือคุณหญิงเจิม นรินทรราชเสนี (เจิม นาครทรรพ มิตรภักดี) บุตรีหลวงพรหมสัสดี (แมลงภู่) กรมการกรุงเก่า สมัยรัชกาลที่ 4 บรรพบุรุษทางฝ่ายภรรยาหลวงนั้น สืบเนื่องมาตั้งแต่สมเด็จพระอริยวงศาคตญาณ (สา ปุสฺสเทโว) โดยบุตรธิดามีชื่อคล้องจองกัน ดังนี้
เด็กชาย แดงใหญ่ ถึงแก่กรรมเมื่ออายุ 11 เดือน (ยังไม่ได้ตั้งชื่อจริง)
เสวกตรี พระสุนทรพินิจ (บริบูรณ์ มิตรภักดี)
เด็กหญิง ภูนสวัสดิ์ ถึงแก่กรรมเมื่ออายุ 8 เดือน
พันตรี หลวงทัศนัยนิยมศึก (ทัศนัย มิตรภักดี) ผู้ร่วมก่อตั้งคณะราษฎรที่กรุงปารีส ประเทศฝรั่งเศส
นางประไพพิศ เป็นภรรยา นายเคเถา ศุภวานิช มีบุตรธิดา คือ 1.นางถ่ายเถา สุจริตกุล สมรสกับ ศ. ดร. สมปอง สุจริตกุล 2.นายถ่องเถา ศุภวานิช หลังจากนายเคเถาเสียชีวิต ได้สมรสกับนายบุญชิต เกตุรายนาค มีบุตรธิดา คือ 1.นางรื่นรวย เกตุรายนาค (มีบุตรชายชื่อ นายธนน วีอารยะ) 2.นางสาวชิตาภา  เกตุรายนาค 3.นายปัญญาสัย  เกตุรายนาค
ภรรยาคนที่ 2 ชื่อ คุณจันทร มีบุตรคือ พลตรี ขุนสวัสดิ์รณภักดิ์ (สวัสดิ์ มิตรภักดี) ภายหลังใช้นามสกุล "สวัสดิ์รณภักดิ์" สืบสกุลวงศ์ต่อไป
ภรรยาคนที่ 3 ไม่ทราบชื่อ มีธิดาคือนางอัมพร
ภรรยาคนที่ 4 ชื่อคุณทองคำ มีบุตรธิดา ดังนี้
นางพจนา มิตรภักดี
นายพาที มิตรภักดี
อนิจกรรม

นายพันเอก พระยานรินทรราชเสนี (พร้อม มิตรภักดี) ป่วยเป็นอัมพาตมาหลายปี และถึงแก่อนิจกรรมเมื่อวันที่ 7 กรกฎาคม พ.ศ. 2486 ณ บ้านเลขที่ 547 ถนนเพชรบุรีตัดใหม่ กรุงเทพมหานคร เพื่อเป็นอนุสรณ์แก่พันตรี หลวงทัศนัยนิยมศึก (ทัศนัย มิตรภักดี) ซึ่งได้ทำความดีความชอบแก่ประเทศชาติ โดยเป็นผู้หนึ่งที่มีบทบาทสำคัญในการเปลี่ยนแปลงการปกครองและขอพระราชทานรัฐธรรมนูญ จึงได้ทรงพระกรุณาโปรดเกล้าฯ พระราชทาน หีบทองลายสลัก และเครื่องยศประกอบศพแก่ พันเอก พระยานรินทรราชเสนี (พร้อม มิตรภักดี) สิริรวมอายุ 71 ปี
ตำแหน่งและยศ

ธันวาคม พ.ศ. 2453 ผู้ช่วยปลัดทูลฉลองกระทรวงกลาโหม
เมษายน พ.ศ. 2454 ผู้รั้งเจ้ากรมสัสดี
11 เมษายน พ.ศ. 2455 พันเอก
3 พฤษภาคม พ.ศ. 2455 - มรรคนายก วัดยานนาวา
17 สิงหาคม พ.ศ. 2455 นายหมู่ตรี ในกองเสือป่า
25 ตุลาคม พ.ศ. 2455 พ้นจากตำแหน่งเจ้ากรมสัสดี ไปสำรองราชการกรมพระคชบาล
21 กุมภาพันธ์ พ.ศ. 2463 - ว่าที่นายหมวดตรี
พฤษภาคม พ.ศ. 2464 ปลัดบัญชาการกรมพระอัศวราช
28 พฤษภาคม 2464 – หัวหมื่น
1 กันยายน 2468 – ปลดออกจากราชการ
เครื่องราชอิสริยาภรณ์

พ.ศ. 2466 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2459 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2437 –  เหรียญจักรมาลา (ร.จ.ม.)
พ.ศ. 2452 –  เหรียญบุษปมาลา (ร.บ.ม.)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2441 –  เหรียญประพาสมาลา (ร.ป.ม.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2459 - เข็มข้าหลวงเดิม
พ.ศ. 2468 - เข็มอักษรพระบรมนามาภิธัยย่อ ว.ป.ร. ชั้นที่ 2
พ.ศ. 2454 - เสมา ส.ผ.ทองคำลงยา ประดับเพ็ชร์
พ.ศ. 2458 - เสมาทองคำมีอักษรพระบรมนามาภิธัยย่อ ว.ป.ร.ลงยา ชั้นที่ 3
ประเทศไทยใน พ.ศ. 2378

เหตุการณ์ที่เกิดขึ้นใน พ.ศ. 2378 (ค.ศ. 1835) ในประเทศไทย เป็นปีที่ 54 แห่งกรุงรัตนโกสินทร์ แห่งราชวงศ์จักรี และเป็นปีที่ 12 ในรัชสมัยพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1196 (1 มกราคม - 28 มีนาคม) และ 1197 (29 มีนาคม - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระพุทธเจ้าอยู่หัว
สมุหนายก: เจ้าพระยาบดินทรเดชา
สมุหพระกลาโหม: เจ้าพระยาพระคลัง
ผู้เกิด > มกราคม

31 มกราคม – เจ้าพระยาอภัยราชาสยามานุกูลกิจ (กุสตาฟว์ รอแล็ง-ฌักแม็ง) อดีตที่ปรึกษาราชการแผ่นดิน (อสัญกรรม พ.ศ. 2445)
ผู้เกิด > พฤษภาคม

12 พฤษภาคม – พระวรวงศ์เธอ พระองค์เจ้าปรีดา องคมนตรี (สิ้นพระชนม์ พ.ศ. 2457)
ผู้เกิด > กรกฎาคม

18 กรกฎาคม – พระยาเพ็ชรรัตน์ (โมรา) ปลัดกรมพระตำรวจใหญ่ซ้ายฝ่ายพระราชวังบวร (อนิจกรรม พ.ศ. 2445)
31 กรกฎาคม – เจ้าพระยาสิริรัตนมนตรี (หงส์ สุจริตกุล) องคมนตรี (อสัญกรรม พ.ศ. 2463)
ผู้เกิด > พฤศจิกายน

15 พฤศจิกายน – เจ้าอุปราช (สิทธิสาร ณ น่าน) อุปราชนครเมืองน่าน (พิราลัย พ.ศ. 2442)
ผู้เกิด > ไม่ทราบวัน

พระสัมพันธวงศ์เธอ พระองค์เจ้าพื้นพงศ์ประยุรวงศ์สนิท พระอนุวงศ์ (สิ้นพระชนม์ พ.ศ. 2435)
เจ้าคุณจอมมารดาสำลี พระสนมในรัชกาลที่ 4 (พิราลัย พ.ศ. 2443)
เจ้าจอมมารดากลิ่น พระสนมในรัชกาลที่ 4 (อนิจกรรม พ.ศ. 2468)
ผู้เสียชีวิต > พฤษภาคม

17 พฤษภาคม - พระเจ้าบรมวงศ์เธอ พระองค์เจ้าลักขณานุคุณ พระบรมวงศ์ (ประสูติ พ.ศ. 2356)
ผู้เสียชีวิต > ไม่ทราบวัน

พระเจ้าราชวรวงศ์เธอ กรมหมื่นเสนีเทพ พระบรมวงศ์ (ประสูติ พ.ศ. 2326)
ภูริวัชร์ ธีระชาติ

| ภูริวัชร์ ธีระชาติ |
| --- | --- |

ข้อมูลพื้นฐาน
ชื่อเกิด: ภูริวัชร์ ธีระชาติ
เกิด: 4 ตุลาคม พ.ศ. 2535 (32 ปี)
ที่เกิด: กรุงเทพมหานคร ประเทศไทย
แนวเพลง: ป๊อป, R&B
อาชีพ: นักร้อง
ช่วงปี: พ.ศ. 2556 - ปัจจุบัน
ค่ายเพลง: ทรู แฟนเทเชีย

เว็บไซต์: เว็บไซต์แฟนคลับ
ภูริวัชร์ ธีระชาติ (ชื่อเล่น ถังเบียร์) เป็นนักร้องชาวไทย จากรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 10